十月誕辰內殿宴羣臣效柏梁體聯句
作者：中宗皇帝
朝代：唐

paragraphs: 潤色鴻業寄賢才，叨居右弼媿鹽梅。
運籌帷幄荷時來，職掌圖籍濫蓬萊。
兩司謬忝謝鍾裴，禮樂銓管效涓埃。
陳師振旅清九垓，欣承顧問侍天杯。
銜恩獻壽梁柏臺，黃縑青簡奉康哉。
鯫生侍從忝王枚，右掖司言實不才。
宗伯秩禮天地開，帝歌難續仰昭回。
微臣捧日變寒灰，遠慙班左媿遊陪。